
VANAAND SIT ELKE BOBBEJAAN 
OP SY KRANS! 


N NE 


Daar onder op my oom se pies 
Is 'n hoë krans, 

Waar bobbejane slim uit dl 
En baie lekker dans 


Van soggens vroeg tot laat toe saans. 


Soms klim ons ook die rante uit; 
As hulle ons gewaar 

Daar op die berg, net om te terg 
Sit hulle almal klaar. 

B6gom! Bégom! spot ons daar. 


Ons praat nou bobbejane-taal... 
Dit klink 'n bietjie Frans! 

Met rond baljaar, roep ons mekaar 
Op luide Afrikaans: 


s[Daar's nou 'n bobbejaan op elke krans!” 


MY OUPA 


My oupa is al baie oud, 
Seker honderd jare, 

Sy lange baard is baie grys, 
En spierwit is sy hare. 


Heeldag sit hy op die stoep, 
Antwoord al my vrae — 

,Was Oupa ook ondeund gewees 
In Oupa se jong dae?” 


“Ai, ja, al die kattekwaad! 
Die kalwers word gery. 
Hoenders ja, en varkies vang 
Het almal pak laat kry!” 


RY 
me Re 
; # Me ) 
te vere tber be N RE odgl EN ee 


DIE PONDOK 


Outa Piet het sy pondok 

Mooi van strooi gevleg, 

Die bokke vind dit gou-gou uit 
En vreet 'n groot stuk weg. 


Loop hier weg, jul nare goed!” 

) Skree die kwaaie Piet, 
,n Mens sal dink julle kan nie sien 
My huis is nie 'n miet!” 


Outa Piet het hulle geja, 

Maar bokke is mos mak. 

Een oggend staan hy op en sien 
Sy pondok sonder dak! 


LUI LETTA 


My suster is die luiste mens 
Wat jy jou kan verbeel; 
Heeldag kry ons werkies tuis: 
Vir haar is als te veel! 


As ma vir Letta gou uitstuur, 
Hoor jy haar net brom: 

,Hoekom kan Mieta dan nie gaan, 
Ek moet maar altyd kom!” 


Letta was te lui vir werk, 

Te lui om iets te doen, 

So lui en vet het sy geword — 
So dik soos 'n pampoen! 


Haar luiheid was al vér bekend 
En orals waar sy gaan, 

Sê al die mense wat haar sien: 
,Daar kom Lui Letta aan!” 


BRIEFIES 


Daars kinders in ons klas 
Wat baie gou kan werk, 
Dan sit hul briefies skrywe 
So skelm, ongemerk! 


Ek was nog vér van klaar, 
Toe pluk een aan my mou —. 
slaai! dé — Rosie! 

Die brief stuur Piet vir jou!” 


Juffrou neem die briefie, 

Toe voel ou Piet net sleg — 
Sy lees: ,Gee my 'n soen!” 

Maar Piet se kop was weg! 


Die klas is pap gelag — 

Net Hansie voel nie bly... 
Want hy 't die brief geskrywe, 
Piet sal hom buite kry! 


DIE WALVIS 


Die walvis in die see 

Is 'n grote reus, 

Hy blaas 'n dik stroom water 
Deur sy grote neus. 

Die water in die lug 

Val in die see terug. 


'n Walvis het 'n kalfie, 
Wat orals rond baljaar, 
In die bloue branders 
Waar grote skepe vaar. 
So oulik is die outjie, 
Hy speel op eie houtjie. 


Daar kom die walvis-skip, 
Ma-walvis word nou bang. 
Die skip ja agterna 

Om ma en kalf te vang. 
Kom kindjie, kom tog gou!” 
Weg! in die see so blou. 


DIE MEERMINNE 


Onder in die diep blou see, 
Waar vissies rond baljaar, 
Woon die fraaiste meerminne 
Tussen rotse daar. 


Soms in die helder sonneskyn 
Sit hulle see-gras vleg, 

Of lange lokke uit te kam, 
Of swem met vissies weg. 


Hulle swem na verre eilande, 
Waar palm-bome staan: 

Daar sit hulle op die rotse sing 
Onder die silwermaan. 


Sterk matrose is regtig bang, 

As hulle die stemme hoor; 

Want, word hulle op die rots gelok, 
Sal hulle die skip verloor! 

DIE SPRINKAAN EN DIE PADDA 


Eendag sit 'n paddatjie 


Op sy dam se wal; 


n Sprinkaan wat verby wou vlie, 
Het net daar neergeval. 


Die twee het toe begin te praat. 
Padda het gehoor 

Dat sprinkaan tog so goed kon spring — 
Kan hy die dammetjie oor? 


,O jal” sê sprinkaan, ,kyk net hier, 
Wat sal jy hiervan dink?” 
Hy spring baie hoog, maar ver te kort, 


Val in die dam — en sink! 


Padda het hom uitgesleep 
Want sprinkaan was papnat. 


slNee, ek wil liewers swem as vlie” 
Maar sprinkaan het laat vat! 


DIE STOUTE KUIKENTJIE 


Donsie was 'n kuikentjie 
Wat saam met ma rondloop. 
Hier pik, pik, daar krap, krap 
En kos kry sonder koop. 
Kinders, bly tog naby my,” 
Sê ma-hen baie kwaad. 
Donsie luister glad nie goed, 
'Traak niks oor ma se raad. 
Donsie sien 'n vliegie daar, 
Wat sy nou na verlang, 
Deur die draad en agterna 
En vliegie word gevang! 
Donsie voel nou so alleen — 
Sy het te ver gegaan, 

Weet ook glad nie nou waarheen, 
Daar val haar eerste traan! 


Toe gaan die ma vir Donsie soek. 
Sy het 'n pak gekry, 

Groot geskrik, en, hard gehuil, 
Maar nooit weer weggebly! 

STILLETJIES ROOK 


Drie van ons is na die brug. 
Ons wou daar graag leer rook. 
Met pyp, tabak, sigaar en blaar, 
Gaan ons nou bietjie stook. 


Paul se pyp is styf gestop; 
Jan rook 'n dik sigaar. 


Lang, lang skuiwe trek ons nou — 


Bewonder ook mekaar. 

Jan vryf sy ken, hy wil graag weet 

Of baard nou uit sal kom? 
Maar kyk sy maats lê kreun en steun — 
Wat het hulle oorgekom? 


Die ander oggend in die skool, 
Gaan dit nou regtig swaar. 
Die hele klas is slim en fluks, 
Net hulle drie voel so naar! 


,Kinders, julle is dom vandag!” 
Hoor ons keer op keer. 

“Ag juffrou, met 'n kop vol rook, 
Kan niemand lesse leer!” 


LAAT VIR DIE 'TREIN 


Pa en Ma en ek wou eendag 

Na die Kaap toe gaan, 

Die trein waarmee Ons sou vertrek, 
Sal by die stasie staan. 


Maar ons drie was 'n bietjie laat, 
Nog net die hekkie uit, 

Skaars ook halfpad oor die straat, 
Toe het die trein gefluit! 


Die wind is regtig ook so laf, 
Dit skeur my pa se jas. 

Ma se nuwe hoed waai af, 
Dit opsit was 'n las! 


Daar voor skree pa vir ons twee nou: 
Julle moet jul treë rek!” 

Maar daardie trein het nog te gou, 
SO Voor ons neus vertrek! 


JAN SE PORTRET 


Jan het hom vreeslik baie verbeel — 
Niemand is mooier as hy, 

Hy wil 'n goeie portret laat neem 
En vir elkeen een laat kry. 


Die afnemer het toe haastig gekom, 
Die kamera sit hy klaar. 
Jan se neusie is blink geskrop, 
Gepleister, is elke haar! 


,n Pragtige voëltjie sal daar uitvlie!” 
Vertel die skelme man. 

“Kyk maar net reguit voor jou vas.” 
Dit doen die deftige Jan. 


Hy trek sy mond op 'n stywe plooi, 
Sy kuifie word reggemaak; 

Maar toe die man hom wou afneem — 
Kry die glas 'n lelike kraak! 


DIE SPOOKSTORIE 


Dit was 'n koue winter-aand, 

Ons sit daar voor die vuur. 

Dis laat, maar niemand wil gaan slaap, 
Daar slaan die klok twaalfuur! 


Die ligte word nou doodgeblaas, 
Ook word die vuur gestook; 

En nou vertel ons bang-maak-stories 
Van 'n lange, witte spook! 


Jan en Piet, wat saam moes slaap, 
Is nou al regtig bang. 

,Ag Piet, laat ek tog agter lê — 
Hy sal vir jou nie vang!” 


Dié nag kom iets, met vuurvonk-oë, 
Die rook slaan uit die mond; 
Altwee kruip weg vir die spook — 
Dis ,, Wagter”, hul ou hond! 


WOLLIE 


Wollie was 'n lammetjie, 

Sy ma 't hom skoon gehou. 

En in die kraal by haar laat slaap, 
Uit die nag se kou. 


Eendag het klein Wollie verdwaal, 
Val in 'n modder-dam; 

Sy skoon wit wol is pik-git-swart — 
“Kyk nou, hoe lyk my lam!” 


,Ag ma! ek sal my mooi skoon was, 
My wol weer netjies kam, $ 
Dan kan ma weer heeldag spog 


Met boer se mooiste lam!” 


SPINNEKOP EN VLIEG 


Eendag sit 'n spinnekop 

By sy spinnerak, 

Hy sit daar wag vir arme vlieg 
Klaar om hom te pak. 


Gons, gons kom ou vliegie aan, 
En sonder om te roer 
Sit ou spinnekop skelmpies daar 
Vir vliegie af te loer. 


sMêre, vliegie, kom jy kuier?” 
sINee, tog nie by jou — ” 

Maar vliegie vlie teen drade daar, . 
Wat hom so styf vasklou. 


Spinnekop het hom gou gebyt, 
En vas gevleg met sy, 

En in sy kas vol kos gebêre, 
Tot hy honger kry! 


"N af) Ne el 
4 Mr | : te 


EK EAPEER ER N 


AS PAPPIE KOM 


Ek steek my altyd weg. 


As pappie huis toe kom, 
Agter die donker deur, 
Wag 'n soen vir hom. 


Saggies kom hy nader, 

Sy hoed wil hy daar hang; 
Maar voor hy weet, het ek hom. 
Om sy nek gevang! 


Nou sit hy in sy stoel, 
Mooi broodjies moet ek bak; 
Want hoe kry ek my lekkers 
Uit daardie baadjie-sak? 


DIÉ BOER 


Ek sit op my stoep 
En vér oor die rant 
Sien ek my koring 
Al geel op die land. 


Hier sit ek en dink, 
Met pyp in die mond, 
En vlak by my voete, 


My knap ou plaas-hond. 


En as ek net skree: 
Ou Jafta, waar's jy?” 
“lier, oubaas, hier.” 
Die ou jong is by. 


,Sorg vir die diere, 
Vir esel en os. 

Keer hulle maar aan, 
Gee hulle maar kos. 


“Die koning kan bly 
Daar vér op sy troon, 
Want hier op my plaas 
Dra ek die kroon!” 

N LEEUSTORIE 


Elke aand kom Outa staan 
Voor die kombuis se vuur, 

En dan vertel hy vir ons stories 
Van menig avontuur. 


Almal sit dan rondom hom, ) 
) 
Luister ope mond, ” 
Harte klop soms in die keel, 


Die oë groot en rond. 


,Basies, glo my!” sê ons Outa, 
Dit was 'n donker nag, 

En by die uitspan brul die leeus, 
Ek wou nie langer wag!” 


$ . 
,n Leeu brul sommer in my oor, 


My peperkorrels bewe! 
Die leeus skree nou om Boesman-vleis — 
Sal ek nog mêre lewe?” 


“Ek vang die donkies in die donker, 
Span hulle voor die wa; 
Maar, Basies, toe dag breek, sien ek 
Dis leeus wat ek mee ja! 


“Die wa vat grond so hier en daar, 
Ek drywe nou vir spog. 

Die rieme breek, die wa slaan om, 

Die leeus? — hulle hardloop nog!” 

OP DIE WERF 


Ounooi gee haar hoenders kos, 
Saans as die son net sak, 
Vinnig kom hulle uit die bos 
Vir mielies uit die bak. 

Kiep! kiep! kiep! roep sy daar, 
Mielies strooi sy rondom haar. 


Ou kalkoen die pronk daar rond, 


Die ganse maak lawaai, 
Kuikentjies pik van die grond 


Die mielies wat sy saai. 


Koek-ke-le-koe! kraai die haan, 
Dis tyd dat julle bed toe gaan. 


Kuikens weet van vroeg gaan slaap, 
Net kinders is so dom — 

Die laat gaan slaap, laat hulle gaap 
As hulle moet skool toe kom! 


DIE OU OOM 


'n Baie ou, ou oom, 
Met 'n baard wit en lank, 
Sit stil onder 'n boom 
Op 'n ou, ou rusbank. 


Hy sit daar te dink 
Oor berge en bome, 
Oor skepe wat sink, 
Oor blomme en strome. 


Oor sand-woestyne, 

Oor die voëls in die lug, 
Oor donker goudmyne, 
Oor bokkies wat vlug. 


Oor nasies daar verre, 
Oor hul twis met mekaar. 
Oor son, maan en sterre, 
Oor die val van die blaar. 


Daar sit die ou dromer, 
Hier sal hy maar bly. 
Deur winter en somer 


n Dromer bly hy! 

ONS GAAN SWEM 


Dit was 'n somer-dag, 

Ons het so warm gevoel; 
Die laaste een rivier toe, 
Daar was die water koel. 


Almal trek gou uit, 

Klere op die wal, 

Ons het soos jong pampoene, 
Die water in geval! 


Jan gaan nou lekker duik. 


Hy hou sy asem op, 
Maar toe hy uitkom, sit daar 
'n Padda op sy kop! 


WORS-BRAAI 


Dis eet-tyd in die veld. 

'n Vuurtjie moet ons maak 
Om lekker wors te braai 
Op kooltjies wat so kraak. 


Elkeen bring 'n tak. 

Die rooster staan al klaar. . 
Op kooltjies warm en rooi, 
Maak ons die wors nou gaar. 


Die lang dik wors braai vinnig, 
Van ver af ruik ons dit. 

Ons pluk nou gou eers bossies, 
Om lekker sag te sit. 


Ons skink ook nou die koffie. 

So honger en so dors, 

Hoor ons een skree — ,,Vang hom!” 
Daar trek die hond en wors! 

DIE SPRINGBOKKIE 


Die oggend-son straal oor die koppies, 
Val op die lang gras daar, 

Waar springbokkie so rustig wei, . 
Veilig van gevaar. 


Maar skielik staan hy bot-dood-stil, 
Kyk na die boer se plaas — 

Hoor in die verste verte daar 

Hoe die honde raas. 


,Dit is nog vroeg, maar-darem tyd 
Dat ek van hier moet vlug, 
Springbok is my regte naam, 
Hoog spring ek in die lug!” 


Vér oor die vlaktes soos die wind — 
n Pyl so uit sy boog — 

Is springbok met sy bokspring weg . 
Net gou-gou uit die oog! 


VOETBAL-SPEEL 


Die seuns is na die voetbal-veld. 
Daar sit hul orals rond. 

Kouse, skoene, baadjies uittrek — 
Laat lê maar op die grond! 


Die kante word nou eers gekies. 

Dit is 'n kaal-voet span, 

Wat skrum en skop en vang en loop, 
So hard as hulle kan. 


En Jan, die dom-kop van ons klas, 

Is op die voetbal-veld, 

Vir dié wat kyk, en dié wat speel — 
Niks anders as 'n held! 


Hy loop soos wind en vang nooit mis. 


Hy plant jou op jou kop; 
SO lank as jy nog gras eet daar. 
Het hy 'n doel geskop! 

DIE GOUE SLEUTELTJIE 


As ek 'n goue sleuteltjie 

In die hand kan kry, 

Dan sluit ek al die koutjies oop, 
En laat die voëltjies vry. 


Ek sluit ook ons ou koskas oop, 
Waar ma die koek in hou, 
En allerhande lekker goed, 


Waaraan ek graag wil kou. 


Maar ons skooldeur sluit ek toe! 
So styf as jy kan dink — 

Die sleutel gooi ek in die see, 
Om diep daar weg te sink! 


'N VREEMDE EILAND 


'n Ou man met 'n skuitjie 
Het op die see gevaar, 
Tot by 'n vreemde eiland, 
In die verte daar. 


'n Vuurtje wou hy maak 
Om lekker warm te bly. 
Hy neem sy skuit se planke 
Om dit aan brand te kry. 


Toe vuurtjie net mooi brand, 
Begin die grond te bewe; 
Vuurtjie glip daar af — 
Hoe red hij nou sy lewe? 


Die eiland gaan aan 't spring. 
Hy't in die nood geraak — 
Want op 'n slapende walvis — 


Het hy sy vuur gemaak! 

DIE WIND 


Nuuskierige mense vra vir ons 

Waar kom die wind vandaan? 

Slimme mense vertel ons dit, 

Ook waarnatoe hy gaan. 

Maar die ou, ou mense vertel vir Ons, 
Dat hulle almal glo 

Aan 'n man met lang wit baard en vlerke 
Wat woon op die berge daarbo. 


Sommige sê hy 't 'n grote sak 


By hom op die berg, 


Dis baie groot, en propvol wind, 

Waarmee hy mense terg. 

Soms gaan die sak so effens oop 

En van die wind kom uit, 

Wat dan moedswillig, woedend kwaai, 
Oor die aarde skeur en fluit. 


Hy karring die see ook vol wit skuim, 
Hy buig die bome krom, 

Hy waai die wolke stof omhoog, 

Hy waai pondokke om. 

Soms as die kinders skool toe gaan, 
Vang hy hulle om die draai; 

Hoede, boeke, kos en kinders 

Word sommer weggewaai! 


| ALBASTER-TYD 


My sak is vol albasters, 
Blink en glad en rond. 
Piet en Jan en ek | 
Maak kringe op die grond. 


Ons sit albasters in. 

Eers begin ou Piet 
Korrel-hou en mik, 

Maar net om mis te skiet. 
Jan dink hy sal wen, 
Maar hy't 'n klomp verloor; 

Net ek skiet almal raak: 

My ghoenie was getoor! 

DIE PERDESKOEN 


'n Perdeskoen, verroes en krom, 
Lê in die pad, ek sien vir hom. 
Gou moet ek buk, 

Vir die geluk! 

Gooi dit nou oor linker-skouer 
En die wens kom baie gouer. 


Sal ek wens om 'n goue ring? 
OË te vlie, soos voël wat sing? 
'n Sak vol geld? 

Of plaas en veld? 

Daar is so veel wat elke mens 
Diep in sy hart en siel kan wens. 


Ek wens daarop, en gooi dit gou 
Vér oor my kop, daar val dit nou! 
Toe kyk ek om — 

Maar staan verstom 

Want Piet lê daar net baie nors — 
Die perdeskoen lê op sy bors! 


DIE SNOEP MAN 


Daar was 'n man sy naam was Jop. 
Alles kry hy beet, 

Alles in die mond te stop, 

Alles word dan opgeëet. 


Hy 't snoeper by die dag geword: 
Die mense gee hom kos. 

Nooit tevrede met een bord, 

Vra hy nou 'n halwe os! 


Hy eet en eet en word nie moeg, 
En vra nog altyd meer — 

Dag en nag, laat of vroeg, 

Alles wil hy van probeer. 


Toe vra hy om 'n olifant, 
Miskien maak dit hom siek? 
Dié maak hy ook net gou van kant, 


Want sy maag was gomlastiek! 
33 


34 


KLEIN SNIPPIE. 


Ek ken 'n fraai klein meisietjie. 


Sy 't lippies bloed-bloedrooi, 


Haar lokkies is van pure goud, 

Haar ogies blou, so mooi. 

Maar ag! Sy het nie vriendjies nie, 
Al trek sy pragtig aan, 

Alleen loop sy straat-op, straat-af, 
Alleen ook skool toe gaan. 

Sy was so vreeslik snipperig, 

Dat sy 'n bynaam kry. 

sKlein Snippie” het hul haar genoem, 


En van haar weg-gebly! 


MY VELSKOENTJIES 


My velskoentjies, 'n stok-ou paar, 
Lê wag daar op die vloer, 

Die hele nag daar langs mekaar 
Lê onder bed uit loer. 

Soggens trek ek hulle aan. 

,, Velskoentjies, kom gly! 

Vandag is daar nie kans vir staan, 
Vanaand is julle eers vry.” 


,.. 


Raai! één het in die dam geglip 
En dryf toe ver van my, 
Maar met 'n stok daar op die klip 
Krap ek hom toe na my. 


Pas op! Die klip is baie glad — 
My voetjies het gegly, 

Plaks! daar in 'n modder-bad... 
Maar ek het hom gekry! 


My velskoentjies verstaan mekaar, 


Want, sonder om te praat, 


' 9) Draf hulle weg van groot gevaar, 


Vinnig oor die straat. 


Ek was na hulle nou regtig gek, 
Ek wou hulle nooit verstoot 


Maar ag! My voetjies het gerek, 
Nou's ek vir hulle te groot! 

HASIE EN SKILPAD 


Hasie was op pad eendag 
Deur die veld na huis; 

Skilpad sien hom, staan te wag 
Maar wens hy was al tuis. 


sMêre, buurman!” was sy groet. 
— vsMêre, flukse maat!” 

“Ek sien jy het 'n kruppel voet.” 
— uNiks om van te praat.” 


“Kyk, hasie, jy verbeel vir jou, 
Jy kan loop soos wind, 
Maar jy maak 'n fout hier nou, 
Jy sal dit gou uitvind!” 


“Ag skilpad gaan jy na die maan!” 
— Wat! Nie bang vir my? 

Goed! By die klip gaan ons nou staan 
En kyk wie agter bly!” . 


Maar skilpad sê hy moet nou loop, 
Maar sal die dag daarna 

Vir hasie in die dam gaan doop, 
En hom ook skoon uitja! 


Dit was nog vroeg die tweede dag. 
“Kom kinders!” sê die ou, 

, Vandag sal ons net lekker lag.” 
Hy roep ook sy ou vrou. 


Agter bossies sit hy hulle, 
 uKlein skilpadjies, bly daar, 
Ou hasie word vandag gekul, 


# 


Hy sal julle nooit gewaar 

By die klip staan altwee daar. 
“Hasie, staan jy reg?” 
Hi” 


,Ja, o, ja, lankal klaar 
Nou kom ons spring dan weg!” 


Skilpad tel nou: ,EÉen, twee, drie!” 
Hasie — soos 'n pyl, 

Skiet meteens daar weg en vlie 

SO oor die eerste myl! 


Toe eers kyk ou hasie om, 
,okilpad! Waar is jy?” 

Maar hoe het skilpad hier gekom? 
Hier loop die ou verby! 


Hasie dink: ,Nou moet ek ja,” 
Toe laat die outjie spat, 

Ou skilpad sukkel agterna 

'n Ander pad gevat! 


Vir drie myl het dit so gegaan. 
Ou hasie kyk weer rond. 

“Is skilpad nog vêr op die baan? 
Hier lê hy op die grond!” 


Hasie laat nou klippies klap 
Oor die vlaktes vaal, 

Glad nie nou vir stadig stap, 
Om die paal te haal! 


Die wenpaal by — ,Hoerë! Hoerë! 
Herste is ek hier. 

Ek het ou skilpad mos gesê, 

Die stadige ou dier!” 


, Wat sê jy? Domme aap! 

Ek sit dan hier te wag, 

Wie sit dan langs die pad te slaap? 
Nee, ek slaap in die nag!” 

Hasie hoor dit en hy buk, 


Daars skilpad — glad nie flou! 


Hy gee toe net 'n grote sluk, 
Hy kon dit nie meer hou. 


,lHasie, jy kan self nou sien — 
Die water in die dam 

Het ek eerlik hier verdien 

Al is ek oud en tam!” 


Die diere het haas baie gepla: 
slHoe kan jy dan verloor? 

sFHet skilpad jou dan flou geja?” 
— vee, skilpad het getoor!” 


on) 

N.B. 


Die Skryfster verlang dat die 
kinders self die boekie moet lees. 
Met dié oogmerk is daar ook 
'n lang, welbekende, berymde 
sprokie aan die einde van die 
boekie geplaas. 

HAEL. 


VROLIKE VERSIES 
vir 


Die Kindertuin 


Vir Std. IT 
Vir Std. TI 


